Narendra Modi

Si Narendra Damodardas Modi ([nəreːnd̪rə d̪ɑːmoːd̪ərəd̪ɑːsə moːd̪iː]) namundag Septyembre 17, 1950) iyo an ika-15 asin presenteng Primer Ministro kan Indya., http://www.thehindu.com/news/national/modi-now-indias-15th-pm/article6050522.ece Kinua 27-05-14 Si Modi, lider kan Partido Bharatiya Janata (BJP) nagin man Pamayong Ministro kan Gujarat poon 2011 abot 2014.

Siya an mayor na nag-estratehiya sa BJP ngane ini iyo an gumana sa mga kampanya sa eleksyon sa Gujarat kan mga taon 1995 asin 1999. Bunga kaini siya nagin Pamayong Ministro kan Gujarat kan Oktobre 2001 asin siya an pinakahalawig nagsirbe sa siring na katongdan asin dai pa naarog kan iba.
Saro siya sa dakulang pigura na hustong nangawat sa kampanya kan eleksyon heneral kan taon 2009, mala ta sa Abril-Mayo 2014 eleksyon heneral dara niya an BJP na makamit an mayoriyang pwesto sa Lok Sabha, primerong pangyari an siring poon kan 1984.

Edukasyon

Si Modi namundag kan Septyembre 17, 1950 sa komunidad nin mga Ghanchi, na kaayon sa Other Backward Castes (OBC). Nagtapos nin adal sa Vadnagar asin  Masterado sa Political Science sa Gujarat University kan 1980 manta na siya RSS pracharak.

Si Modi sarong Hindu'ng posikit asin kaapil sa Rashtriya Swayamsevak Sangh (RSS).http://content.time.com/time/world/article/0,8599,1693370,00.html  Kinua 27-05-14, Patos nin ribok asin kontrobersiya an saiyang administrasyon gibo kan mga riot sa Gujarat kan taon 2002 kun saen dakul an nagkagaradan, kadaklan mga Muslim asin huli kan mga pahayag niyang kampi siya nanggad sa mga kapwa Hindu asin linalaadan an pagpamansag kan mga kapwa Hindu bilang garo mate nin patriotismo. http://www.nytimes.com/2012/02/16/world/asia/16iht-letter16.html?_r=0 Kinua 27-05-14 Totoo, naomaw siya kan mga polisya niya sa ekonomiya, orog na sa agrikultura, ta nagsikad na husto asin nagtalubo an progreso sa Gujarat dawa dai daa naka'ambag sa pagrahay kan estado nin pagkatawo.http://www.livemint.com/Opinion/5XGaq7Z1kVl7iSoHQhrVxN/Everything-you-need-to-know-about-Narendra-Modi.html Kinua 27-05-14

Pagkatawo

Si Modi maademohan bako maluho mala ta tolo sana an personal na tauhan niya. Siya naglilikay sa pagkakan karne asin mas ginugusto gulay. Mahigos asin maigot sa pagtrabaho, siya nagsusurat mga rawitdawit sa tataramon na Gujarati. Siya orador na matingog asin dinadangog na gayo. Si Modi sinasabi sa media asin  sa ibang mga pahayagan na makontrobersyang personalidad, nakakapukaw nin sirintikan asin imbes magka'oroyon, namumukaw nin siriplingan. Alagad, an ekonomistang Briton na si Jim O'Neill, kagsurat kan BRIC report, sinurat sa blog niya na si Modi "maray sa ekonomiks", sarong bagay na kaipuhan daang gayo kan Indya sa sarong lider.http://economictimes.indiatimes.com/markets/analysis/namo-ram-the-new-mantra-on-dalal-street/articleshow/22576714.cms Kinua 27-05-14

Mga pasib asin pagmidbid

 Gujarat Ratna ki Shri Poona Gujarati Bandhu Samaj sa Ganesh Kala Krida Manch kan selebrasyon kan sentenaryong taon  
e-Ratna gawad kan Computer Society of India[181]
Pinakamahusay na Pamayong Ministro - sa lakopan na survey kan 2007 kan  magasin India Today. 
Nanggana sa Asya, an FDi Personality of the Year Award for 2009 kan FDi magazine.[183]
Kan Marso 2012, si Modi nagluwas sa patos kan edisyon Asya kan Time.
Si Modi itinampok sa 2014 Time 100 list of the most influential people in  the world.

 Toltolan 

Kategorya:Mga Primer Ministro kan Indya
Kategorya:Mga Pamayong Ministro kan Gujarat
Kategorya:Mga Indyanong Hindu
Kategorya:Mga kaapil sa Partido Rashtriya Swayamsevak Sangh